Novokubansk

Novokubansk () om Venäman lidn da lidnankund Krasnodaran randan päivnouzmas, Armaviran pohjoine kaimdailidn. Se om Novokubanskan rajonan administrativižeks keskuseks da palaks.

 Istorii 
Eländpunktan aluz om pandud vl 1867 kuti Kubanskoje-žilo Kavkazan polkiden saldatoil erindas. Edel 1922. vot nimitaškanzihe sidä Novokubanskoje:ks. Vl 1961 kätihe sidä Novokubanskii-radnikžiloks. Vn 1966 11. päiväl kezakud se sai lidnan statusad nügüdläiženke nimenke. Lidn eli läbi sur'vedes vn 2002 kezakul, urzi dambad i veden korktuz lidnas ületi kaht metrad.

Novokubansk šingotase sömtegimišton keskuseks sijaližel torhudel (leibtegim, saharan tegim), mugažo sauvondmaterialiden tegimed oma saudud lidnas (savič krepindan tähtNovokubanskan keramižiden seinmaterialiden tegimen sait (nzksm.ru). , profiline torv). Eläjiden znamasine pala radab Armaviras. Kon'jakan järed tegim om rajonan territorijal. KubNIITiMFederaližen «Rosinformagroteh»-tedoaluzkundan Novokubanskan filialan (KubNIITiM) sait (kubniitim.ru).  om federaližen «Rosinformagroteh»-tedoaluzkundan filial, om otnus maižandusen sferha.

 Geografijan andmused 
Lidn sijadase rajonan pohjoižpalan suviröunanno, Kuban'-jogen hural randpolel, ühtes kilometras jogespäi, 145 m ü.m.t. keskmäižel korktusel.

Matkad Krasnodarhasai om 162 km päivlaskmha orhal vai 205 km avtotedme. Lähembaine lidn om Armavir, om nell' kilometrad matkad lidnoiden röunoiden keskes avtotedme. Kubanskai-raudtestancii () radab «Armavir — Kropotkin»-keskustal. Koumekilometrine sarak ühtenzoitab lidnad «Kavkaz»-avtotenke suvipäivlaskmas.

 Tobmuz 
Novokubansk om lidnankundan üks'jäižeks eländpunktaks.

Lidnankundan tobmuden pämez' om sen Administracijan pämez'. Edeližed lidnankundan pämehed oma Ruslan Kadirov (Руслан Кадыров, eloku 2018 — reduku 2020) i Aleksandr Jelisejev (sulaku 2016 — semendku 2018). Lidnan Nevondkundan ezimez' om Jevgenii Golovčenko vn 2018 elokuspäi. Edeline Nevondkundan ezimez' om Ruslan Kadirov (sulaku 2017 — eloku 2018).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 34 880 ristitud, rajonan kaks' videndest, vn 2021 — 34 tuhad ristituid. Kaik 35 287 eläjad oli lidnas vl 2018. Vll 2002−2021 lidnan ristitišt vajehtihe 34..35 tuhad eläjid röunoiš (35 440 rist. vl 2016, kaikiš suremb kaikes aigas).

Rahvahad (enamba 1 % vl 2010): venälaižed — 88,2 %, armenijalaižed — 6,3 %, ukrainalaižed — 1,6 %, toižed rahvahad — 2,7 %, rahvahuden ozutandata — 1,2 %.

Ortodoksižen hristanuskondan kaks' jumalanpertidNovokubanskan pühäpertid sobory.ru-saital.  oma avaitud lidnas: Ioann-jumalantedomehen i Jumalanmaman Katken.

 Openduz 
Lapsiden opendusen aluzkundad oma kümne nimitadud i nomeruidud päivkodid (nomer 1..3, 9, 10..13, 15, 43), kaks' aluzškolad (nomer 23 i 28), koume keskškolad (nomer 1, 3, 4), gimnazii (nomer 2), lapsiden sädamižen pert' L.A. Kolobovan nimed, muzikškol, čomamahtoine škol, sportškol.

Novokubanskan agrariž-politehnine tehnikumNovokubanskan agrariž-politehnižen tehnikuman sait (pu52kk.ru).  radab rajonan lähižes Pročnookopskai-stanicas, kudes kilometras lidnaspäi Kubanin vastrandal. Toižed lähembaižed professionaližen opendusen aluzkundad sijadasoiš Armaviras.

 Galerei 

 Homaičendad 

 Irdkosketused 
 Novokubanskan lidnankundan tobmuden sait (ngpnr.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnodaran randan lidnad
*